Mathomong Seisemane go ya go Sesotho sa Leboa smart
Phetolelo ya smart ka go Sesotho sa Leboa Jesu ge e le Gabotse ke Mang?
Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Jesu Kriste ge e le Gabotse ke Mang?
TABA YA LETLAKALA LA KA NTLE Jesu—Moo a Tšwago Gona
Dihlatse tša Jehofa
Dilo tše di Lego Gona
Dikgatišo tše di Lego Gona
Jesu Kriste ge e le Gabotse ke Mang?
“Bjale ge a tsena Jerusalema motse ka moka wa huduega, wa re: ‘Ke mang yo?’ Mašaba a dulela gore: ‘Ke Jesu wa moporofeta, wa go tšwa Natsaretha ya Galilea!’”—MATEO 21:10, 11.
KE KA baka la’ng go goroga ga Jesu Kriste * ka lehlabula la 33 C.E. go ile gwa baka khuduego? Ba bantši mo motseng ba be ba kwele ka Jesu le ka dilo tšeo di sa tlwaelegago tšeo a bego a di dirile. Ba be ba tšwela pele ba botša ba bangwe ka yena. (Johane 12:17-19) Lega go le bjalo, mašaba a be a sa tsebe gore gare ga bona go be go na le monna yoo tutuetšo ya gagwe e bego e tla phatlalala lefaseng le go ba gona go theoša le nywagakgolo go ba go fihla mehleng ya rena!
Ela hloko mehlala e mmalwa ya tutuetšo e kgolo yeo Jesu a bilego le yona historing ya motho.
Batho bao e ka bago ba dimilione tše dikete tše pedi—mo e ka bago teetharong ya badudi ba lefase—ba ipitša gore ke Bakriste.
Bomoseleme bjo bo nago le ditho tše fetago tše dimilione tše sekete lefaseng ka bophara, bo ruta gore Jesu ke “moporofeta yo mogolo go feta Aborahama, Noa le Moshe.”
Dipolelo tše dintši tše bohlale tša Jesu di dirišwa letšatši le letšatši ka ditsela tše di sa swanego. Gare ga tšona go na le tše di latelago:
“Dilo tšohle tše le nyakago batho ba le dira tšona, le lena le ba dire tšona.”—MATEO 7:12.
Ga re belaele gore Jesu o be a ena le tutuetšo e kgolo. Lega go le bjalo, batho ba na le dipono le ditumelo tše fapafapanego ka yena. Ka baka leo, mohlomongwe o ka ipotšiša gore, ‘Ge e le gabotse Jesu Kriste ke mang?’ Ke Beibele feela yeo e re botšago moo Jesu a tšwago gona, kamoo a phetšego ka gona le lebaka leo ka lona a ilego a hwa. Go tseba ditherešo tšeo ka yena go ka ba le tutuetšo e bohlokwa bophelong bja gago—gona bjale le nakong e tlago.
^ ser. 3 Leina la moporofeta yo yo a tšwago Natsaretha e lego “Jesu” le bolela gore “Jehofa ke Phološo.” Lentšu “Kriste” ke sereto seo se bolelago “Motlotšwa,” seo se hlatselago gore Jesu o be a tloditšwe goba o be a kgethilwe ke Modimo bakeng sa boemo bjo bo kgethegilego.